[{"text_idx": "#000001", "text": "Irungo 7 enpresa industrialek parte hartu dute Bidasoa bizirikek antolatu duen Datua kudeatzeko ikastaroan"}, {"text_idx": "#000002", "text": "Irungo Udalak, Bidasoa biziriken-ren bitartez, \u201cDatuaren kudeaketa enpresan\u201d ikastaroa antolatu du eskualdeko industria-ehunari zuzenduta. Ikastaro hau Irun Ekintzan-ek sustatzen dituen ekintzen barruan kokatzen da."}, {"text_idx": "#000003", "text": "\u201cBidasoa bizirikek harreman zuzena du eskualdeko enpresa industrialekin, eta bilera eta topaketa horien ondorioz, zenbait gairi buruzko prestakuntza jasotzeko beharra eta nahia antzeman da, besteak beste, datuen kudeaketari buruzkoa. Eta, hain zuzen ere, hortik sortu zen ikastaro hau abian jartzeko ideia\u201d adierazi du Miguel Angel Paez Bidasoa bizirikeko lehendakariak. Horrez gain, ikastaro honetan, parte-hartzaileek datuak ateratzeko eta baloratzeko tresnak eskuratu dituzte, proiektu potentzialak identifikatzeko eta negozioaren errentagarritasuna hobetzeko."}]